કપલેથા (તા. ચોર્યાસી)
કપલેથા ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના ચોર્યાસી તાલુકામાં આવેલું ગામ છે. કપલેથા ગામમાં મુખ્યત્વે કોળી પટેલો ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.

ઇતિહાસમાં ઉલ્લેખ 
ગાંધીજીના નેતૃત્વમાં કરવામાં આવેલા મીઠાના સત્યાગ્રહ હેઠળ આયોજીત દાંડી યાત્રા આ ગામમાં થઈ પસાર થઈ હતી. સત્યાગ્રહીઓને આ ગામની ભાગોળે વહેતી મીંઢોળા નદી પાર કરાવવા માટે ગામની હિન્દુ મુસ્લિમ લોકોએ પોતાના ગાડાંઓ નદીના પટમાં મૂકી હંગામી પુલ બનાવ્યો હતો. 

સુરત જિલ્લો
ચોર્યાસી તાલુકો